TMT ปิดพุ่ง 8% จับตากำไร Q3 โตทะลัก 108% ลุ้นทั้งปีนิวไฮแตะ 1.45 พันลบ.
TMT ปิดพุ่ง 8% จับตากำไร Q3 โตทะลัก 108% ลุ้นทั้งปีนิวไฮแตะ 1.45 พันลบ. แถมปันผลยีลด์สูง 13% แนะซื้อเป้า 13 บ.
TMT ปิดพุ่ง 8%  จับตากำไร Q3 โตทะลัก 108% ลุ้นทั้งปีนิวไฮแตะ 1.45 พันลบ. แถมปันผลยีลด์สูง 13% แนะซื้อเป้า 13 บ.
21 ต.ค. 2564

ผู้สื่อข่าวรายงานว่า วันนี้(21 ต.ค.64) ราคาหุ้นบริษัท ทีเอ็มที สตีล จำกัด (มหาชน) หรือ TMT ปิดตลาด อยู่ที่ 11.70 บาท บวก 0.90 บาท หรือ 8.33% ด้วยมูลค่าซื้อขาย 132.33 ล้านบาท

บล.เมย์แบงก์ กิมเอ็ง ระบุในบทวิเคราะห์(12ต.ค.64) ว่า  แนะนำซื้อ TMTราคาเป้าหมาย 13.00 บาท  ปริมาณขายใน 3064 คาดจะชะลอตัวลงเหลือ 167,000 ตัน (-2%เทียบไตรมาสก่อนหน้า, -16%เทียบช่วงเดียวกันของปีก่อน) ตามภาวะอุตสาหกรรมเหล็กและเศรษฐกิจในไตรมาสสาม แต่ TMT จะยังได้ประโยชน์ จากราคาขายของ TMT ที่ยังปรับขึ้นต่อ แม้ว่าจะไม่แรงเหมือนไตรมาส 2/2564 คือ มีราคาขาย เฉลี่ยเท่ากับ 33,540 บาท/ตัน (+10% เทียบไตรมาสก่อนหน้า, โต 76% เทียบช่วงเดียวกันของปีก่อน)
เนื่องจากข้อจำกัดของสินค้า ผู้ผลิตเหล็กรายอื่นประสบปัญหา ทำให้อัตรากำไรขั้นต้นจะยังอยู่ในเกณฑ์ดีประมาณ 11.0% ลดลงจากไตรมาสก่อน 18.5% แต่ดีขึ้นจากปีก่อน 9.4% รวมสุทธิแล้ว คาดไตรมาส 3/2564 จะยังมีกำไรที่ยังเด่นเท่ากับ 325 ล้านบาท (-46% เทียบไตรมาสก่อนหน้า, โต 108% เทียบช่วงเดียวกันของปีก่อน)
โดยสถานการณ์ในไตรมาส 4/2564 ดีขึ้นลูกค้าในอุตสาหกรรมการผลิตต่างๆ มีคำสั่งซื้อเหล็ก และ มีการสต๊อกเหล็กมากขึ้น หลังสถานการณ์การแพร่ระบาดของโควิด-19 ผ่อน คลาย ทำให้แนวโน้มปริมาณขายคาดจะเพิ่มเป็น 180,000 ตัน เพิ่มขึ้นจากไตรมาสก่อน 8% เทียบไตรมาสก่อนหน้า รวมถึงราคาเหล็กแผ่นก็มีทิศทางค่อยๆปรับเพิ่มขึ้นจากข้อจำกัด ด้านซัพพลาย ของผู้ผลิตบางราย โดยผลิตภัณฑ์เหล็กปลายน้ำ ซึ่งเป็นผลิตภัณฑ์ของ TMT จะยังดีต่อ ในไตรมาสสี่ จาก TMT มีสินค้าครบ ขายสินค้าบวกด้วย Solution และ บริการ ในขณะ ที่คู่แข่งมีความไม่พร้อม คาดปี 2564 กำไรจะทำสถิติสูงสุดใหม่ 1,448 ล้านบาท โต 169% ประมาณการมีอัพไซด์จากกำไร 9 เดือนแรกจะคิดเป็น 93% ของกำไรทั้งปี
ขณะที่ TMT จ่ายปันผลกำไรครึ่งปีแรกเท่ากับ 0.60 บาท คิดเป็น 50% ของกำไรครึ่งปีแรก  คาดครึ่งปีหลังจะปันผลไม่น้อยกว่าครึ่งปีแรก รวมคาดปันผลกำไรปีนี้ 1.35 บาท คิดเป็นอัตราเงินปันผลตอบแทน (Dividend Yield) 13.1% ราคาหุ้นปัจจุบันซื้อขาย P/E ปี 2564 ที่ 6.2 เท่า เราประเมินราคาเป้าหมาย เท่ากับ 13 บาท บนฐานค่าเฉลี่ย 100 ปี Forward P/E 10 เท่า ของกำไรปี 2564 และ 2565 คงคำแนะนำ TRADING BUY